laion/Wikipedia-Exotic huggingface dataset:
জর্জ আর্লিস

জর্জ আর্লিস (ইংরেজি: George Arliss; জন্ম: অগাস্টাস জর্জ অ্যান্ড্রুজ, ১০ এপ্রিল ১৮৬৮ - ৫ ফেব্রুয়ারি ১৯৪৬) ছিলেন একজন ইংরেজ অভিনেতা, লেখক, নাট্যকার, ও চলচ্চিত্র নির্মাতা। তিনি ইংরেজ হলেও মার্কিন যুক্তরাষ্ট্রের চলচ্চিত্রে বিভিন্ন ঐতিহাসিক ব্যক্তিদের চরিত্রে কাজ করে সফলতা অর্জন করেন। তিনি ডিসরেইলি (১৯২৯) চলচ্চিত্রে ভিক্টোরীয় যুগের ব্রিটিশ প্রধানমন্ত্রী বেঞ্জামিন ডিসরেইলি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন। তিনি অস্কার বিজয়ী প্রথম ব্রিটিশ অভিনেতা এবং অস্কার বিজয়ীদের মধ্যে সর্বাগ্রে জন্মগ্রহণকারী। আর্লিস কয়েকটি নাটক রচনা করেছেন এবং দুটি আত্মজীবনী লিখেছেন, সেগুলো হল আপ দ্য ইয়ার্স ফ্রম ব্লুমসবারি (১৯২৭) ও মাই টেন ইয়ার্স ইন দ্য স্টুডিওজ (১৯৪০)। চলচ্চিত্রে অবদানের স্বীকৃতি হিসেবে হলিউড ওয়াক অব ফেমে তার নামাঙ্কিত তারকা খচিত করা হয়। আর্লিস ১৮৬৮ সালের ১০ই এপ্রিল লন্ডনে জন্মগ্রহণ করেন এবং তার বাপ্তিস্ম পরবর্তী নাম রাখা হয় অগাস্টাস জর্জ অ্যান্ড্রুজ, কিন্তু বিভিন্ন তালিকায় তার নাম জর্জ অগাস্টার অ্যান্ড্রুজ হিসেবে লিপিবদ্ধ করা হয়েছে। তার পিতা উইলিয়াম জোসেফ আর্লিস অ্যান্ড্রুজ প্রকাশনা ব্যবসায়ের সাথে জড়িত ছিলেন। আর্লিস হারোতে পড়াশোনা করেন এবং তার পিতার প্রকাশনা অফিসে কাজ শুরু করেন, কিন্তু ১৮ বছর বয়সে তিনি মঞ্চে অভিনয়ের উদ্দেশ্যে এই কাজ ত্যাগ করেন। তিনি ১৮৮৭ সালে ব্রিটিশ প্রদেশে মঞ্চে অভিনয়ের মধ্য দিয়ে তার অভিনয় জীবন শুরু করেন। ১৯০০ সালের মধ্যে তিনি লন্ডনের ওয়েস্ট এন্ড মঞ্চে পার্শ্ব ভূমিকায় অভিনয় শুরু করেন। তিনি ১৯০১ সালে মিসেস প্যাট্রিক ক্যামবেলের দলের সাথে মার্কিন যুক্তরাষ্ট্র সফরে যান। এই সফরের সময়টুকু মার্কিন যুক্তরাষ্ট্রে কাটানোর উদ্দেশ্য নিয়ে গেলেও তিনি ২০ বছর সেখানে রয়ে যান এবং ১৯০৮ সালে দ্য ডেভিল-এ শ্রেষ্ঠাংশে অভিনয় করেন। প্রযোজক জর্জ টাইলার ১৯১১ সালে লুই নাপোলিয়ন পার্কারকে শুধু তাকেই কেন্দ্র করে একটি নাটক লিখতে আহ্বান জানান, এবং আর্লিস ডিসরেইলি নামক এই নাটকটি নিয়ে পাঁচ বছর বিভিন্ন স্থানে সফরে যান এবং উনবিংশ শতাব্দীর ব্রিটিশ প্রধানমন্ত্রী বেঞ্জামিন ডিসরেইলির সাথে তার মিল ছিল। "George Arliss | British actor"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ৫ ফেব্রুয়ারি ২০১৯।  "George Arliss"। লস অ্যাঞ্জেলেস টাইমস (ইংরেজি ভাষায়)। ৬ ফেব্রুয়ারি ১৯৪৬। সংগ্রহের তারিখ ৫ ফেব্রুয়ারি ২০১৯।  উইকিমিডিয়া কমন্সে জর্জ আর্লিস সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে জর্জ আর্লিস (ইংরেজি) ইন্টারনেট মুভি ডেটাবেজে জর্জ আর্লিস  (ইংরেজি) ফাইন্ড এ গ্রেইভে জর্জ আর্লিস (ইংরেজি)
আয়শা আখতার

আয়শা আখতার একজন বাংলাদেশী চলচ্চিত্র অভিনেত্রী। ১৯৮২ সালে মুক্তিপ্রাপ্ত রজনীগন্ধা চলচ্চিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন। Hafez Ahmed। "Ayesha Akter in bengali cinema"। The New Today। ২০১৯-০১-০৩ তারিখে মূল থেকে আর্কাইভ করা। সংগ্রহের তারিখ ২০১৯-০২-০৫।  "Best Bangladeshi films ever made"। সংগ্রহের তারিখ ১৩ জানুয়ারি ২০১৮।  ইন্টারনেট মুভি ডেটাবেজে আয়শা আখতার (ইংরেজি) বাংলা মুভি ডেটাবেজে আয়শা আখতার
ফিলিপি সেন্ডল্যার

ফিলিপি সেন্ডল্যার (জন্ম ১০ ফেব্রুয়ারি ১৯৯৭) হলেন একজন ডাচ্ পেশাদার ফুটবলার যিনি জনপ্রিয় ইংলিশ ফুটবল ক্লাব ম্যানচেস্টার সিটি-এর হয়ে, একজন সেন্ট্রে ব্যাক হিসেবে খেলে থাকেন। জন্ম, নেদারল্যান্ডসের রাজধানী আমস্টারডাম শহরে, স্যান্ডল্যার ২০১৬-১৭ মৌসুমে ডাচ্ ফুটবল ক্লাব পিইসি জিওলে-এ খেলার মধ্য দিয়ে তার জেষ্ঠ খেলোয়াড়ী জীবন শুরু করেন, যদিও তিনি পূর্বে জনপ্রিয় ডাচ্ ফুটবল ক্লাব এজাক্স-এ তার কিশোরকালীন সময়ে খেলেছেন। ২০১৮ সালের জানুয়ারী মাসে ঘোষণা করা হয় যে, সেন্ডল্যার তার ক্লাব পিইসি জিওলে ত্যাগ করবেন এবং একই বছরের গ্রীষ্মে ইংলিশ ক্লাব ম্যানচেস্টার সিটি'তে স্থানান্তর ফি হিসাবে বিভিন্ন সংবাদ মাধ্যমের তথ্য অনুযায়ী ২.৫ মিলিয়ন এবং ৩ মিলিয়ন ইউরোর (€ ইউরো) মাঝামাঝি অর্থের বিনিময়ে যোগ দেবেন। ২০১৮ সালের ৩১শে জুলাই পুরো স্থানান্তর প্রক্রিয়াটি সম্পন্ন হয়। সেন্ডল্যার, তার পূর্বের ক্লাব এজাক্স-এর সতীর্থ আব্দেলহাক নওরি-এর প্রতি সমর্থনসূচক ক্লাবটিকে তার জার্সি নাম্বর ৩৪ দিতে অনুরোধ করেন, যিনি ম্যাচ চলাকালে হটাৎ মাঠে পরেগিয়েছীলেন এবং তার মস্তিষ্কের ক্ষতিজনিত সমস্যায় ভোগেন, পরবর্তীতে তার খেলোয়াড়ী জীবনের অবসান ঘটে। সেন্ডল্যার তার নতুন ক্লাব সিটির হয়ে ২০১৯ সালের ৬ই জানুয়ারী অভিষিক্ত হন, এফএ কাপ-এর খেলায় রটেনহাম ইউনাইটেড-এর বিপক্ষে ৭-০ গোলে জয় পাওয়া ম্যাচে তিনি বদলি খেলোয়াড় হিসেবে মাঠে নামেন। সেন্ডল্যার, নেদারল্যান্ডসের অনূর্ধ্ব-২০-এর দলের হয়ে প্রতিনিধিত্ব করেছেন। 24 January 2019 পর্যন্ত হালনাগাদকৃত। সকারওয়েতে ফিলিপি সেন্ডল্যার (ইংরেজি) "Sandler met halfjaar vertraging speler van Manchester City" (Dutch ভাষায়)। Voetbal International। ৩১ জানুয়ারি ২০১৮। সংগ্রহের তারিখ ২২ আগস্ট ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Philippe Sandler: Manchester City sign Dutch defender from PEC Zwolle"। BBC Sport। ৩১ জুলাই ২০১৮। সংগ্রহের তারিখ ১ আগস্ট ২০১৮।  Ciaran Varley (৮ জানুয়ারি ২০১৯)। "The touching reason players are wearing the number 34"। BBC। সংগ্রহের তারিখ ৯ জানুয়ারি ২০১৯।  "২০১৮–২০১৯ মৌসুমে ফিলিপি সেন্ডল্যার-এর অংশগ্রহণকৃত ম্যাচ"। সকারবেস। সেঞ্চুরিকোম। সংগ্রহের তারিখ ৬ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লেহরি জেলা

লেহরি জেলা পাকিস্তানের বেলুচিস্তান প্রদেশের ৩১তম জেলা ছিল। সিবি ও কচি জেলার অংশ হিসেবে জেলাটি ২০১৩ সালের মে মাসে গঠন করা হয়েছিল। অধিকাংশ লোকজন ডোমকি, সিয়াল ও জামোট উপজাতি থেকে এই জেলায় বসবাস করে থাকেন। ২০১৮ সালের জানুয়ারিতে; বেলুচিস্তানের মন্ত্রিপরিষদ লেহরি জেলাকে অপসারণের সিদ্ধান্ত গ্রহণ করে সিবি জেলাতে সংযুক্ত করা হবে বলে ঘোষণা করে।. লেহরি জেলা নিম্নলিখিত তহসিল নিয়ে গঠিত হয়েছিল: ভাগ লেহরি "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ ফেব্রুয়ারি ২০১৯।  http://www.dawn.com/news/1012828/new-district-in-balochistan New district in Balochistan - DAWN.COM "Balochistan govt. to de-notify Lehri as district"। www.dawn.com।
সোহবাতপুর জেলা

সোহবাতপুর জেলা পাকিস্তানের বেলুচিস্তান প্রদেশে অবস্থিত একটি জেলা। এটি জাফরাবাদ জেলার অংশ হিসেবে ২০১৩ সালের মে তারিখে গঠন করা হয়েছিল। জেলাটির জনসংখ্যা ২০০,০০০ এর বেশি। সোহবাতপুর জেলা নিম্নলিখিত তহসিল নিয়ে গঠিত হয়েছে: মাঞ্জিপুর হায়েরদিন ফরিদাবাদ সোহাবাত পুর ভৌগোলিক অবস্থান অনুযায়ী জেলাটি বেলুচিস্তানে নসিরাবাদ, জাফরাবাদ ও ডেরা বুগতি এলাকা এবং সিন্ধু জ্যাকোবাবাদ ও কাশমোর জেলার সীমানা নিয়ে গঠিত হয়েছে। এখানে ৮টি পুলিশ স্টেশন রয়েছে। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  "PM Khoso inaugurates new district of Sohbatpur in Balochistan"। Paktribune। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৯।
চাগাই জেলা

চাগাই জেলা (এছাড়াও চাগি নামেও ডাকা হয়ে থাকে) (বেলুচি: ضِلع چاغى), পাকিস্তানের বৃহত্তম জেলা এবং পাকিস্তানের বেলুচিস্তান প্রদেশের উত্তর পশ্চিমে অঞ্চলে অবস্থিত একটি জেলা। ১৯৯৮ সালের আদমশুমারি হিসাব অনুযায়ী, দালবাদিন এবং তাফতান উপবিভাগের মোট জনসংখ্যা ছিল ৯৩,০০০ জন এর মত। যার মধ্যে অধিকাংশই (৯৬%) বেলুচি ভাষাকে প্রথম ভাষা হিসাবে ব্যবহার করে থাকেন। চাগাই জেলা প্রশাসনিকভাবে নিম্নোক্ত তহসিল ও ইউনিয়ন পরিষদে বিভক্ত: আমুরি চাগাই দালবান্দিন নক কুন্দি তাফতান যকমাচ "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-১১-০৬।  Tehsils & Unions in the District of Chaghi - Government of Pakistan 1998 Census report, পৃ. 84–85। 1998 District census report of Chagai। Census publication। 38। Islamabad: Population Census Organization, Statistics Division, Government of Pakistan। ১৯৯৯।  উইকিমিডিয়া কমন্সে চাগাই জেলা সংক্রান্ত মিডিয়া রয়েছে। Chagai District Development Profile 2011 ওয়েব্যাক মেশিনে আর্কাইভকৃত ২৩ জুন ২০১৭ তারিখে Chagai District at www.balochistan.gov.pk ওয়েব্যাক মেশিনে আর্কাইভকৃত ২৬ অক্টোবর ২০১৭ তারিখে District Chagai - Balochistan Police
কিল্লা আব্দুল্লাহ জেলা

কিল্লা আব্দুল্লাহ অথবা কিলা আব্দুল্লাহ অথবা আব্দুল্লাহ কিল্লা (পশতু: قلعه عبدالله ولسوالی) পাকিস্তানের বেলুচিস্তান প্রদেশের উত্তর পশ্চিমে অবস্থিত একটি অন্যতম জেলা। কিল্লা আবদুল্লাহকে পিশিন জেলা থেকে আলাদা করা হয় এবং ১৯৯৩ সালের জুনে একটি নতুন জেলা হিসেবে গঠন করা হয়। ২০১২ সালের আদমশুমারীর হিসাব অনুযায়ী কিল্লা আব্দুল্লাহ জেলার জনসংখ্যা ছিল প্রায় ১২০,০০০ এর বেশি সংখ্যক, যেখানে পশতুন হচ্ছে বিশাল সংখ্যাগরিষ্ঠ সম্প্রদায়। এই অঞ্চলের প্রায় ৯৯.৫% মানুষই মুসলমান সম্প্রদায়ের। পশতু জনসংখ্যার প্রায় ৯৭.৫% মাতৃভাষা হিসেবে ব্যবহার করে থাকে। জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে: চমন দোবান্দ গুলিস্তান কিল্লা আব্দুল্লাহ "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৯।  PCO 2000, পৃ. 1। PCO 2000, পৃ. 18। PCO 2000, পৃ. 20। "Tehsils & Unions in the District of Killa Abdullah - Government of Pakistan"। ২৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৯।  1998 District census report of Killa Abdullah। Census publication। 121। Islamabad: Population Census Organization, Statistics Division, Government of Pakistan। ২০০০।  উইকিমিডিয়া কমন্সে কিল্লা আব্দুল্লাহ জেলা সংক্রান্ত মিডিয়া রয়েছে। Killa Abdullah District at www.balochistan.gov.pk ওয়েব্যাক মেশিনে আর্কাইভকৃত ২৬ অক্টোবর ২০১৭ তারিখে Killa Abdullah District ওয়েব্যাক মেশিনে আর্কাইভকৃত ৫ মার্চ ২০১৬ তারিখে at www.balochistanpolice.gov.pk
টম উইলকিনসন

টমাস জেফ্রি "টম" উইলকিনসন, ওবিই (ইংরেজি: Thomas Geoffrey "Tom" Wilkinson; জন্ম: ৫ ফেব্রুয়ারি ১৯৪৮) হলেন একজন ইংরেজ অভিনেতা। তিনি দুটি একাডেমি পুরস্কারের মনোনয়ন লাভ করেছেন, প্রথমটি ইন দ্য বেডরুম (২০০১) চলচ্চিত্রে অভিনয় করে শ্রেষ্ঠ অভিনেতা বিভাগে এবং দ্বিতীয়টি মাইকেল ক্লেটন (২০০৭) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে। এছাড়া তার অভিনীত উল্লেখযোগ্য চলচ্চিত্রগুলো হল দ্য ফুল মন্টি (১৯৯৭), শেকসপিয়ার ইন লাভ (১৯৯৮), সেপারেট লাইজ (২০০৫), ও দ্য বেস্ট এক্সোটিক ম্যারিগোল্ড হোটেল (২০১২)। তিনি জন অ্যাডামস মিনি ধারাবাহিকে বেঞ্জামিন ফ্রাঙ্কলিন চরিত্রে অভিনয় করে ২০০৯ সালে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং প্রাইমটাইম এমি পুরস্কার অর্জন করেছেন। টেলিভিশনে তার অন্যান্য উল্লেখযোগ্য কাজ হল নরমাল, রিকাউন্ট ও আ নাম্বার। উইলকিনসন ১৯৪৮ সালের ৫ই ফেব্রুয়ারি ইংল্যান্ডের ওয়েস্ট রাইডিং অব ইয়র্কশায়ারের হোয়ার্ফেডেলে জন্মগ্রহণ করেন। তার পিতা টমাস উইলকিনসন একজন কৃষক এবং মাতা মার্জরি। চার বছরে বয়সে তিনি সপরিবারে কানাডা চলে যান। সেখানে পাঁচ বছর থাকার পর পুনরায় যুক্তরাজ্যে ফিরে আসেন ও কর্নওয়েলে বসবাস শুরু করেন। তিনি কেন্ট বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি টিটুয়েন্টিফোর ড্রামা সোসাইটির (তৎকালীন ইউকেসিডি) সদস্য ছিলেন। পরবর্তী কালে তিনি রয়্যাল একাডেমি অব ড্রামাটিক আর্টে অধ্যয়ন করেন। উইলকিনসন ১৯৯৮ সালে অভিনেত্রী ডায়ানা হার্ডক্যাসলের সাথে বিবাহ বন্ধনে আবদ্ধ হন। এই দম্পতির দুই কন্যা রয়েছে, তারা হলেন অ্যালিস ও মলি। উইলকিনসন সপরিবারে উত্তর লন্ডনে বসবাস করেন। ব্রাউন, মার্ক (২২ ফেব্রুয়ারি ২০০৮)। "The Guardian profile: Tom Wilkinson"। দ্য গার্ডিয়ান (ইংরেজি ভাষায়)। সংগ্রহের তারিখ ৫ ফেব্রুয়ারি ২০১৯।  পুল, অলিভার (১৩ ফেব্রুয়ারি ২০০২)। "New stardom for steel city stripper"। দ্য ডেইলি টেলিগ্রাফ (ইংরেজি ভাষায়)। সংগ্রহের তারিখ ৫ ফেব্রুয়ারি ২০১৯।  মস, স্টিভেন (৫ এপ্রিল ২০১১)। "Tom Wilkinson: down with the big boys"। দ্য গার্ডিয়ান (ইংরেজি ভাষায়)। সংগ্রহের তারিখ ৫ ফেব্রুয়ারি ২০১৯।  "Tom Wilkinson: Acting up In the Bedroom"। বিবিসি নিউজ (ইংরেজি ভাষায়)। ১৫ ফেব্রুয়ারি ২০০২। সংগ্রহের তারিখ ৫ ফেব্রুয়ারি ২০১৯।  উইকিমিডিয়া কমন্সে টম উইলকিনসন সংক্রান্ত মিডিয়া রয়েছে। ইন্টারনেট মুভি ডেটাবেজে টম উইলকিনসন  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে টম উইলকিনসন
নরেন্দ্রপুর রেলওয়ে স্টেশন

নরেন্দ্রপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক ১৫ কিলোমিটার (৯.৩ মা) দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নরেন্দ্রপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নরেন্দ্রপুর রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরের দক্ষিণ প্রান্তে অবস্থিত। এই রেলওয়ে স্টেশনটি নরেন্দ্রপুর ও তার পার্শ্ববর্তী এলাকাগুলিতে রেল পরিষেবা প্রদান করে। নরেন্দ্রপুর রেলওয়ে স্টেশনের অবস্থান হল ২২°২৭′১৫″ উত্তর ৮৮°২৫′০৬″ পূর্ব﻿ / ﻿২২.৪৫৪১° উত্তর ৮৮.৪১৮২° পূর্ব﻿ / 22.4541; 88.4182। এর গড় উচ্চতা হল ৯ মিটার (৩০ ফু)। ১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে নরেন্দ্রপুর পর্যন্ত ১,৬৭৬ মিলিমিটার (৫ ফুট ৬ ইঞ্চি) বিস্তৃত ব্রডগেজ রেলপথ নির্মাণ করেছিল। শিয়ালদহ থেকে নরেন্দ্রপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল। "NRPR/Narendrapur"।  "NRPR/Narendrapur Railway Time Table"।  "Indian Railways History Time Line"। জানুয়ারি ২০১০ তারিখে মূল থেকে আর্কাইভ করা।  "The Chronology of Railway Development in Eastern India"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "History of The Electrification of Indian Railways"।
উইলিয়াম হার্বার্ট (উদ্ভিদবিজ্ঞানী)

উইলিয়াম হার্বার্ট (১২ই জানুয়ারি, ১৭৭৮ - ২৮শে মে, ১৮৪৭) ব্রিটিশ উদ্ভিদবিজ্ঞানী, কবি এবং সরকারি কর্মকর্তা। ১৮০৬ থেকে ১৮০৭ সাল পর্যন্ত তিনি হ্যাম্পশায়ার থেকে সংসদ সদস্যের দায়িত্ব পালন করেছিলেন। এরপর ১৮১১ থেকে ১৮১২ সাল পর্যন্ত ক্রিকলেইড থেকে সংসদ্য সদস্যের দায়িত্ব পালন করেন। অক্সফোর্ডের এক্সিটার কলেজ থেকে স্নাতক ডিগ্রি লাভ করেছিলেন। ১৮৪০ সালে ম্যানচেস্টারের ডিন নির্বাচিত হন। তিনি কার্নারভনের প্রথম আর্ল হেনরি হার্বার্টের তৃতীয় পুত্র এবং হেনরি উইলিয়াম হার্বার্টের পিতা। Musae Etonensis (১৭৯৫) সম্পাদক Select Icelandic Poetry (১৮০৪০৬) Amaryllidaceae, an attempt to arrange the Monocotyledonous Orders (১৮৩৭) Attila, Or The Triumph of Christianity (১৮৩৮) Collected Works (১৮৪২) Leigh Rayment's Historical List of MPs [নিজস্ব উৎস][ভাল উৎস প্রয়োজন]  "Herbert, William (1778-1847)"। Dictionary of National Biography। London: Smith, Elder & Co। ১৮৮৫–১৯০০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লরা লিনি

লরা লেগেট লিনি (ইংরেজি: Laura Leggett Linney; জন্ম: ৫ ফেব্রুয়ারি ১৯৬৪) হলেন একজন মার্কিন অভিনেত্রী ও গায়িকা। অভিনয় জীবনে তিনি তিনটি গোল্ডেন গ্লোব পুরস্কার ও চারটি প্রাইমটাইম এমি পুরস্কার অর্জন করেছেন এবং তিনটি একাডেমি পুরস্কার ও চারটি টনি পুরস্কারের মনোনয়ন লাভ করেছেন। ১৯৯০ সালে লিনির ব্রডওয়ে মঞ্চে অভিষেক হয় এবং তিনি ২০০২ সালে দ্য ক্রুসিবল নাটকের পুনরুজ্জীবিত মঞ্চায়নে, ২০০৪ সালে সাইট আনসিন ও ২০১০ সালে টাইম স্ট্যান্ডস স্টিল নাটকের মূল ব্রডওয়ে মঞ্চায়নে, ২০১৭ সালে দ্য লিটল ফক্সেস নাটকের পুনরুজ্জীবিত মঞ্চায়নে অভিনয় করে চারটি টনি পুরস্কারের মনোনয়ন লাভ করেন। টেলিভিশনে তিনি ওয়াইল্ড আইরিস (২০০১) টেলিভিশন চলচ্চিত্রে অভিনয় করে তার প্রথম প্রাইমটাইম এমি পুরস্কার অর্জন করেন। তিনি সিটকম ফ্রেজিয়ার-এ অভিনয় করে এবং মিনি ধারাবাহিক জন অ্যাডামস-এ অভিনয় করে আরও দুটি এমি পুরস্কার অর্জন করেন। ২০১০ থেকে ২০১৩ সাল পর্যন্ত তিনি শোটাইম চ্যানেলের ধারাবাহিক দ্য বিগ সি-এ অভিনয় করেন এবং তার চতুর্থ এমি পুরস্কার অর্জন করেন। তিনি বর্তমানে নেটফ্লিক্সের ওজার্ক ধারাবাহিকে অভিনয় করছেন। লিনি লরেঞ্জোস অয়েল চলচ্চিত্র দিয়ে বড় পর্দায় আত্মপ্রকাশ করেন। তিনি ইউ ক্যান কাউন্ট অন মি (২০০০), কিনসি (২০০৪) ও দ্য স্যাভেজেস (২০০৭) চলচ্চিত্রে অভিনয় করে তিনটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল প্রাইমাল ফিয়ার (১৯৯৬), দ্য ট্রুম্যান শো (১৯৯৮), মিস্টিক রিভার (২০০৩), লাভ অ্যাকচুয়ালি (২০০৩), দ্য স্কুইড অ্যান্ড দ্য হোয়েল (২০০৫), দ্য ন্যানি ডায়েরিজ (২০০৭), সালি (২০১৬) ও টিনেজ মিউট্যান্ট নিনজা টার্টলস: আউট অব দ্য শ্যাডোস (২০১৬)। লিনি ১৯৬৪ সালের ৫ই ফেব্রুয়ারি ম্যানহাটনে জন্মগ্রহণ করেন। তার মাতা মিরিয়াম অ্যান্ডারসন "অ্যান" পার্স (বিবাহপূর্ব লেগেট) মেমোরিয়াল স্লোয়ান কেটারিং ক্যানসার সেন্টারের সেবিকা ছিলেন এবং পিতা চতুর্থ রুমুলুস জাকারিয়া লিনি (১৯৩০-২০১১) একজন নাট্যকার ও অধ্যাপক ছিলেন। লিনির প্র-প্র-পিতামহ রুমুলুস জাকারিয়া লিনি মার্কিন যুক্তরাষ্ট্রের রিপাবলিকান কংগ্রেসম্যান ছিলেন। তার পিতার দ্বিতীয় বিবাহের পক্ষ থেকে তার সুজান নামে এক বৈমাত্রেয় বোন রয়েছে। "Laura Linney"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৯।  "Laura Linney Biography (1964-)"। ফিল্ম রেফারেন্স। সংগ্রহের তারিখ ৫ ফেব্রুয়ারি ২০১৯।  "Laura Linney"। এমিস (ইংরেজি ভাষায়)। টেলিভিশন একাডেমি। সংগ্রহের তারিখ ৫ ফেব্রুয়ারি ২০১৯।  "Laura Linney Biography (1964–)"। ফিল্ম রেফারেন্স। সংগ্রহের তারিখ ২ নভেম্বর ২০২০।  "Laura Linney Biography"। ইয়াহু! মুভিজ। সংগ্রহের তারিখ ২ নভেম্বর ২০২০।  ইনসাইড দি অ্যাক্টরস স্টুডিও, ২০০৯-এ উদ্ধৃত। বগস, ক্লোনিঞ্জার; অলিভিয়া, ম্যারি (১৯৮১)। The indubitable Busbees and their kin। এম.ও.সি. বগস। পৃষ্ঠা ১০৫।  উইকিমিডিয়া কমন্সে লরা লিনি সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে লরা লিনি (ইংরেজি) ইন্টারনেট ব্রডওয়ে ডেটাবেজে লরা লিনি (ইংরেজি) ইন্টারনেট মুভি ডেটাবেজে লরা লিনি  (ইংরেজি) রটেন টম্যাটোসে লরা লিনি (ইংরেজি)
প্যাট্রিক ম্যাথিউ

প্যাট্রিক ম্যাথিউ (২০শে অক্টোবর, ১৭৯০ - ৮ই জুন, ১৮৭৪) স্কটল্যান্ডীয় ভূমি মালিক ও ফল উৎপাদনকারী। চার্লস ডারউইন এবং আলফ্রেড রাসেল ওয়ালেসের প্রায় ৩০ বছর পূর্বেই তিনি বিবর্তনের একটি প্রক্রিয়া হিসেবে প্রাকৃতিক নির্বাচনের প্রস্তাব করেছিলেন। কিন্তু ম্যাথিউ তার চিন্তাধারা কোথাও প্রকাশ করতে পারেননি। উপরন্তু ওয়ালেস এবং ডারউইন তাদের মতবাদ প্রকাশের সময় ম্যাথিউ-এর গবেষণা সম্পর্কে কিছু জানতেন। স্কটল্যান্ডের ডান্ডির নিকটে এক বিত্তশালী পরিবারে ম্যাথিউয়ের জন্ম। পড়াশোনা করেছেন ইউনিভার্সিটি অফ এডিনবরায়। অবশ্য বিশ্ববিদ্যালয় থেকে কোন ডিগ্রি লাভের সৌভাগ্য তার হয়নি। ১৮০৭ সালেই পারিবারিক সম্পত্তি দেখভালের জন্য তাকে ইরলে ফিরে আসতে হয়েছিল। Patrick Matthew Biography - UC Berkeley Natural Selection as a Creative Force - by Stephen Jay Gould
বারবারা হার্শি

বারবারা হার্শি (ইংরেজি: Barbara Hershey; জন্ম: বারবারা লিন হের্ৎস্টাইন, ৫ ফেব্রুয়ারি ১৯৪৮) হলেন একজন মার্কিন অভিনেত্রী। তিনি একদা বারবারা সিগাল নামেও পরিচিত ছিলেন। পঞ্চাশ বছরের অধিক সময়ের কর্মজীবনে তিনি বিভিন্ন ধরনের টেলিভিশন নাটক ও চলচ্চিত্রে অভিনয় করেছেন। হার্শি আ কিলিং ইন আ স্মল টাউন (১৯৯০)-এ অভিনয় করে সেরা অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কার অর্জন করেন। তিনি শাই পিপল (১৯৮৭) ও আ ওয়ার্ল্ড অ্যাপার্ট (১৯৮৮) ছবিতে অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। এছাড়া দ্য লাস্ট টেম্পটেশন অব ক্রাইস্ট (১৯৮৮) ছবিতে ম্যারি ম্যাগডেলেন ও দ্য পোর্ট্রেট অব আ লেডি (১৯৯৬) ছবিতে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন এবং দ্বিতীয় ছবিটিতে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি উডি অ্যালেনের হ্যানা অ্যান্ড হার সিস্টার্স (১৯৮৬) ও ড্যারেন আরোনোফস্কির ব্ল্যাক সোয়ান (২০১০) চলচ্চিত্রে অভিনয় করে দুবার শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। ওয়াকার, কানেটিকাট (১৬ ডিসেম্বর ১৯৭৩)। "Barbara Seagull: The New Hollywood"। প্যারেড ম্যাগাজিন।  "Barbara Hershey"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৫ ফেব্রুয়ারি ২০১৯।  উইকিমিডিয়া কমন্সে বারবারা হার্শি সংক্রান্ত মিডিয়া রয়েছে। ইন্টারনেট মুভি ডেটাবেজে বারবারা হার্শি  (ইংরেজি) টার্নার ক্লাসিক মুভিজ ডেটাবেজে বারবারা হার্শি (ইংরেজি) রটেন টম্যাটোসে বারবারা হার্শি (ইংরেজি)
খ্রিস্টিয়ান লেওপোল্ড ফন বুখ

খ্রিস্টিয়ান লেওপোল্ড ফন বাখ (২৬শে এপ্রিল, ১৭৭৪ - ৪ঠা মার্চ, ১৮৫৩) জার্মান ভূবিজ্ঞানী এবং জীবাশ্মবিদ। ঊনবিংশ শতকের প্রথমার্ধে ভূতত্ত্বে সবচেয়ে বেশি অবদান রেখেছেন তিনি। তার জন্ম স্টপেতে (ব্রান্ডেনবুর্গ)।  চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।   রিনেস, জর্জ এডুইন, সম্পাদক (১৯২০)। "Buch, Leopold von"। এনসাইক্লোপিডিয়া আমেরিকানা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  "Buch, Christian Leopold von"। New International Encyclopedia। ১৯০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [[Category:উইকিপিডিয়া নিবন্ধ যাতে নিউ ইন্টারন্যাশনাল এনসাইক্লোপিডিয়া থেকে একটি উদ্ধৃতি অন্তর্ভুক্ত করা হয়েছে]] This work in turn cites: Jean Pierre Flourens (১৮৬২)। "Memoir of Leopold von Buch"। Report of the Board of Regents। Smithsonian Institution: 358–372।
মাইকেল শিন

মাইকেল ক্রিস্টোফার শিন, ওবিই (ইংরেজি: Michael Christopher Sheen; জন্ম: ৫ ফেব্রুয়ারি ১৯৬৯) হলেন একজন ওয়েলসীয় অভিনেতা। লন্ডনের রয়্যাল একাডেমি অব ড্রামাটিক আর্ট থেকে প্রশিক্ষণ গ্রহণ করে তিনি ১৯৯০-এর দশক জুড়ে মঞ্চে অভিনয় করেন। এই সময়ে মঞ্চে তার উল্লেখযোগ্য কাজগুলো হল রোমিও অ্যান্ড জুলিয়েট (১৯৯২), ডোন্ট ফুল উইথ লাভ (১৯৯৩), পিয়ার জাইন্ট (১৯৯৪), দ্য সিগাল (১৯৯৫), দ্য হোমকামিং (১৯৯৭), এবং ফিফথ হেনরি (১৯৯৭)। ১৯৯৮ সালে ওল্ড ভিসে আমাডেয়ুস ও ১৯৯৯ সালে ন্যাশনাল থিয়েটারে লুক ব্যাক ইন অ্যাঙ্গার এবং ২০০৩ সালে ডনমার ওয়্যারহাউজে কালিগুলা মঞ্চনাটকে অভিনয় করে তিনি তিনটি লরন্স অলিভিয়ে পুরস্কারের মনোনয়ন লাভ করেন ২০০০-এর দশকে তিনি চলচ্চিত্রে অভিনয় করে খ্যাতি অর্জন করেন, বিশেষ করে জীবনীমূলক চলচ্চিত্রে কাজ করে। তিনি ব্রিটিশ রাজনীতিবিদ টনি ব্লেয়ার চরিত্রে পিটার মরগান রচিত ত্রয়ী চলচ্চিত্র - টেলিভিশন চলচ্চিত্র দ্য ডিল (২০০৩), চলচ্চিত্র দ্য কুইন (২০০৬) ও দ্য স্পেশাল রিলেশনশিপ (২০১০)-এ অভিনয় করেন। তিনি দ্য ডিল-এ অভিনয়ের জন্য টিভি চলচ্চিত্রে সেরা অভিনেতা বিভাগে প্রাইমটাইম এমি পুরস্কার এবং দ্য কুইন-এ অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। ২০১৩ সালে তিনি শোটাইম চ্যানেলের ধারাবাহিক মাস্টার্স অব সেক্স-এ অভিনয় করে নাট্যধর্মী টিভি ধারাবাহিকে সেরা অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। "Michael Sheen blames his breakup with Sarah Silverman on Brexit"। দি ইন্ডিপেন্ডেন্ট (ইংরেজি ভাষায়)। ২৯ নভেম্বর ২০১৮। সংগ্রহের তারিখ ৫ ফেব্রুয়ারি ২০১৯।  "Michael Sheen Biography (1969-)"। ফিল্ম রেফারেন্স। সংগ্রহের তারিখ ৫ ফেব্রুয়ারি ২০১৯।  মার্শাল, কিংসলি (১৬ ফেব্রুয়ারি ২০১১)। "Why Great Lives Make Great Movies"। লিটল হোয়াইট লাইজ। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৯।  উইকিমিডিয়া কমন্সে মাইকেল শিন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে মাইকেল শিন (ইংরেজি) ইন্টারনেট মুভি ডেটাবেজে মাইকেল শিন  (ইংরেজি) রটেন টম্যাটোসে মাইকেল শিন (ইংরেজি)
নোয়াখালী জেলার শিক্ষাপ্রতিষ্ঠানের তালিকা

নোয়াখালী জেলার সাক্ষরতার হার ৭৫.৫২%। এ জেলায় রয়েছে: বিজ্ঞান ও প্রযুক্তি বিশ্ববিদ্যালয়: ১টি মেডিকেল কলেজ: ১টি (সরকারি) মেডিকেল ট্রেনিং স্কুল: ৫টি (১টি সরকারি) নার্সিং কলেজ: ৩টি (১টি সরকারি) আইন কলেজ: টি (সরকারি) টিচার্স ট্রেনিং ইনস্টিটিউট:২টি (১টি সরকারি) টেক্সটাইল ইঞ্জিনিয়ারিং কলেজ: ১টি (সরকারি) পলিটেকনিক ইনস্টিটিউট: ১টি(বেসরকারি) পলিটেকনিক ইনস্টিটিউট: ১টি(বেসরকারি) কলেজ: ৩৫টি (৮টি সরকারি) মাদ্রাসা: ১৬১টি মাধ্যমিক বিদ্যালয়: ২৮৯টি (১২টি সরকারি) কারিগরি শিক্ষা প্রতিষ্ঠান: ৫টি কৃষি প্রশিক্ষণ কেন্দ্র: ২টি প্রাথমিক বিদ্যালয়: ১২৪৩টি বাংলাদেশের নোয়াখালী জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়) "নোয়াখালী বিজ্ঞান ও প্রযুক্তি বিশ্ববিদ্যালয়"। noakhali.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৯।  "আব্দুল মালেক উকিল মেডিকেল কলেজ, নোয়াখালী"। স্বাস্থ্য ও পরিবার কল্যাণ মন্ত্রণালয়। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ নভেম্বর, ২০১৪।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Schools/Colleges in NOAKHALI - Bangladesh School, College Directory"। edu.review.net.bd। ২৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৯।
মাইক্রোসফট ভিজুয়াল প্রোগ্রামিং ল্যাংগুয়েজ

মাইক্রোসফট ভিজুয়াল প্রোগ্রামিং ল্যাংগুয়েজ (ইংরেজি: Microsoft Visual Programming Language), সংক্ষেপে এমভিপিএল, মাইক্রোসফট রোবটিক্‌স স্টুডিও-এর জন্য প্রস্তুতকৃত একটি ভিজুয়াল প্রোগ্রামিং ভাষা এবং তথ্যপ্রবাহ প্রোগ্রামিং ভাষা। এটি মাইক্রোসফটের অন্যান্য প্রোগ্রামিং ভাষা, যেমন ভিজুয়াল বেসিক, সি# থেকে ভিন্ন, কারণ এটি সত্যিকার অর্থে একটি ভিজুয়াল প্রোগ্রামিং ভাষা। এতে ড্র্যাগ এন্ড ড্রপের মাধ্যমে সহজে কর্মপন্থা নির্ধারণ সম্ভব। মাইক্রোসফট রোবটিক্স স্টুডিও ডাটাফ্লো প্রোগ্রামিং ভিজুয়াল প্রোগ্রামিং ল্যংগুয়েজ মাইক্রোসফট ভিজুয়াল প্রোগ্রামিং ল্যাংগুয়েজ
আন্তঃহ্যালোজেন যৌগ

আন্তঃহ্যালোজেন যৌগ দুটি হ্যালোজেন মৌলের পারস্পরিক বিক্রিয়ার দ্বারা গঠিত হয়। যেমন:FeBr3,IF7 ইত্যাদি। সাধারণতঃ তিন বা ততোধিক হ্যালোজেন মৌল দ্বারা গঠিত কোনো আন্তঃহ্যালোজেন পাওয়া যায় না, যদিও কিছু সূত্র দাবী করে যে IFCl 2 এবং IF 2Cl যৌগের অস্তিত্ব আছে, এবং তত্ত্বগতভাবে বলা যায় যে BrClF n প্রকৃতির যৌগ সুস্থিত। আন্তঃহ্যালোজেন যৌগগুলির গঠনের ভিত্তিতে এদের চার ভাগে ভাগ করা হয়: ১.XX',২.XX'3,৩.XX'5,৪.XX'7 1. আন্তঃহ্যালোজেন যৌগগুলি নির্জল বা অজলীয় দ্রাবক হিসাবে ব্যবহৃত হয়। 2.ClF3,BrF3 প্রভৃতি যৌগগুলি ভালো ফ্লুরিনেটিং বিকারক।যেমন: U(s)+3ClF3(l)→UF6(g)+3ClF(g) 3.চর্বি ও তেল-এর আয়োডিন সংখ্যা নির্ণয় করতে ICl ব্যবহার করা হয়। Greenwood, N. N.; Earnshaw, A. (১৯৯৭)। Chemistry of the Elements (2nd সংস্করণ)। Butterworth-Heinemann। পৃষ্ঠা 824। আইএসবিএন 0080379419। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দ্বাদশ রসায়ন Chhaya Chemistry:Class XII